《立夏后二日伍尧侍讲招游极乐诸寺饭万泉庄复过圣化寺小憩而归即次原韵 其二》
清代·赵怀玉

侍讲扶大雅，所集皆名人。哺啜亦风流，周旋多率真。

且为偷闲亦，谁证不坏身。惊心斗转已，瞥眼参与辰。

谷风飘习习，池水生粼粼。韶华去未久，伤别兼伤春。

作者简介：（1747—1823）江苏武进人，字亿孙，号味辛、收庵。乾隆四十五年举人，官山东青州府海防同知，署登州知府。主通州、石港讲席，工古文，好学深思。诗与同里孙星衍、洪亮吉、黄景仁齐名。有《亦有生斋集》。